Ove Juul Hestvold

Ove Juul Hestvold (født 12. august 1921, død 7. juli 2012) var en norsk prest, forfatter, journalist og redaktør.

Hestvold utga flere bøker, både skrevet av ham selv og oversettelser av andre forfatteres bøker. Blant annet oversatte han en rekke av Selma Lagerlöfs bøker til norsk. Han er også representert med en oversettelse i Norsk Salmebok.

Han var medlem av «Det frivillige kirkeråds reformkommisjon av 1965», som ble oppnevnt av Det frivillige kirkeråd den 8. desember 1965 for å «ta opp igjen arbeidet for reformer i vår kirke». Hestvold var ved oppnevnelsen sogneprest i Rennesøy, men flyttet til Oslo for å begynne som redaktør i bladet «Vår Kirke» før kommisjonen hadde ferdigstilt sitt arbeid.

I 1989 overtok han ledervervet i styret for Rogaland A-senter (RAS), en behandlingsinstitusjon for rusmiddelavhengige.

Utgivelser 
 1965: Så har jeg vunnet. Kristne vitnesbyrd i brev fra dødsdømte 1940-45 
 1968: Døden som etisk problem – artikkel i boken «Den siste fiende : fem betraktninger om døden»
 1969: Bønn i ny tid
 1971: Diakoni i dag
 1985: Mosterøy, Bru, Sokn og V. Åmøy : gards- og ættesoge (redaktør)
 1987: Alex Johnson. Et liv i spenningsfelt

Oversettelser 
 1955: Gøsta Berlings saga (bind 1 og 2) – roman av Selma Lagerlöf
 1956: En herregårdssaga – roman av Selma Lagerlöf
 1956: Kjørekaren – roman av Selma Lagerlöf; omslagsillustrasjon av Gunnar Bratlie
 1956: Miraklet i Diamante – noveller av Selma Lagerlöf; illustrasjoner av Gunnar Bratlie (gjenutgitt i 1964 under tittelen Antikrists mirakler)
 1957: Lys var min morgen : selvbiografi – Marian Anderson
 1957: Moby Dick – roman av Herman Melville, ("forkortet utgave oversatt av Ove Hestvold")
 1957: Slik fant jeg Livingstone – Henry M. Stanley ("en forkortet og bearbeidet utgave av «How I found Livingstone»")
 1958: Spill og virkelighet – essays av den sveitsiske legen og sjelesørgeren Paul Tournier
 1958: Piken fra Israel : roman – roman av Tolbert Ingram
 1965: Martin Cramer og friheten  – roman av Gerhard Rasmussen
 1967: Nattetanker i arken – kristenfilosofiske essays av Poul Hoffmann. Omslagsillustrasjon av Gunnar Horjen.
 1969: Sex – synd og selvkontroll – essays av den amerikanske presten Norman Vincent Peal
 1969: Jack Londons beste noveller 
 1970: Hyrdefløyten – noveller av Anton Tsjekov
 1971: En liten kvinnes liv (Gladys Aylward) – biografi av Phyllis Thompson

Referanser

Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0 Side 137.
 Prester i Den norske kirke og andre teologiske kandidater 2000, Den norske kirkes presteforening/Verbum forlag, 2000. ISBN 82-543-0860-8 Side 220.

Norske lutherske prester
Norske forfattere
Norske salmediktere